钦定古今图书集成/理学汇编/经籍典/第085卷 > 许衡读易私言 > 《三》
## 钦定古今图书集成/理学汇编/经籍典/第085卷 > 许衡读易私言 > 《三》

三卦爻六位，唯三为难处。盖上下之交，内外之际，非
平易安和之所也。故在《干》则失于刚暴，在《坤》则失于
柔邪。震动而无恒，巽躁而或屈，《离》与艮，明止系于一
偏，《坎》与《兑》险说至于过极，皆“凶”之道也。然《干》之健，虽
不中犹可胜任，《坤》之顺虽不正犹能下人。二者之凶，
比他爻为少缓。若夫《坎》之与《兑》，以阴处阳，以柔乘刚，
不中不正。悖忤时义。其为凶也切矣。是知乾坤为轻。
坎兑为重。总而论之。亦曰多凶而已矣。

《干》九三，过刚而不中，难以与义适然，以其有才也，故
谆谆为戒，命之曰“夕惕”，曰“敬慎”，曰“艰贞”，庶乎有可免
者。不然，则用所偏而违乎义矣，凶其可逃乎？